**ΟΡΟΙ ΔΙΑΓΩΝΙΣΜΟΥ «SHARE A COKE» με Δώρα 15 Διπλά εισιτήρια για τη συναυλία του Κωνσταντίνου Αργυρού στην Αθήνα, 8 Sneakers Coca Cola και 8 Jockey Coca Cola**

Η ανώνυμη εταιρεία με την επωνυμία **«ΑVΙΝΟΙL ΒΙΟΜΗΧΑΝΙΚΗ ΕΜΠΟΡΙΚΗ ΚΑΙ ΝΑΥΤΙΛΙΑΚΗ ΕΤΑΙΡΕΙΑ ΠΕΤΡΕΛΑΙΩΝ ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ»** και το διακριτικό τίτλο **«AVINOIL ΜΟΝΟΠΡΟΣΩΠΗ ΑΕ»**, που εδρεύει στο Μαρούσι Αττικής, Ηρώδου Αττικού 12Α, και εκπροσωπείται νόμιμα (Διοργανώτρια), επιθυμεί να προβεί στη διεξαγωγή διαγωνισμού στο δίκτυο της.

* 1. Προϋπόθεση συμμετοχής στο διαγωνισμό: Αγορά 1 τεμαχίου οποιαδήποτε συσκευασίας Coca Cola, με την χρήση της κάρτας «AVIN Κερδίζω» ή μέσω του app πιστότητας, από AGORA STORES σε επιλεγμένα πρατήρια της AVINOIL που διαθέτουν το πρόγραμμα «AVIN Κερδίζω», τα οποία ενημερώνονται στο site της www.avinoil.gr, κατά το χρονικό διάστημα από 16/08/2025 έως τις 10/09/2025.

Με την εν λόγω αγορά ο ενδιαφερόμενος κερδίζει αυτόματα μία συμμετοχή στην κλήρωση.

1.2. Σκοπός του παρόντος είναι ο καθορισμός των όρων συμμετοχής στο Διαγωνισμό για κάθε ενδιαφερόμενο/-η, καθώς και του τρόπου της ανάδειξης των νικητών στο πλαίσιο της διαφάνειας του Διαγωνισμού.

1.3. Ο Διαγωνισμός διέπεται από τους ακόλουθους όρους συμμετοχής (Όροι), οι οποίοι, ως τυχόν τροποποιημένοι εκάστοτε ισχύουν, θα είναι αναρτημένοι στην σελίδα της Διοργανώτριας στο [www.avinoil.gr](http://www.avinoil.gr)

2. Δικαίωμα Συμμετοχής στο Διαγωνισμό:

2.1. Δικαίωμα συμμετοχής στoν Διαγωνισμό έχουν όλοι οι μόνιμοι και νόμιμοι κάτοικοι Ελλάδας, που έχουν συμπληρώσει το 18ο έτος της ηλικίας τους και έχουν δικαιοπρακτική ικανότητα (Έκαστος Συμμετέχων).

2.2. Εξαιρούνται ρητά της συμμετοχής στο Διαγωνισμό τα μέλη της διοίκησης και οι εργαζόμενοι της Διοργανώτριας και των συγγενών της εταιρειών του ομίλου ΜΟΤΟΡ ΟΙΛ, καθώς και τα πρόσωπα συγγένειας α’ και β’ βαθμού και οι σύζυγοι των ανωτέρω, όπως και τα πρόσωπα που έχουν υπογράψει σύμφωνο συμβίωσης με αυτούς.

2.3. Οποιαδήποτε συμμετοχή των ανωτέρω προσώπων στο Διαγωνισμό κατά παράβαση του παρόντος όρου θεωρείται αυτοδικαίως άκυρη.

3. Διάρκεια του Διαγωνισμού:

3.1. Η διάρκεια του διαγωνισμού καθορίζεται ως εξής: Aπό την 16/08/2025 και ώρα 12:00 π.μ. τοπική ώρα Ελλάδος (Έναρξη του Διαγωνισμού) έως και την 10/09/2025 και ώρα 23:59 μ.μ. τοπική ώρα Ελλάδος (Λήξη του Διαγωνισμού).

3.2. Διευκρινίζεται ρητά ότι μετά την ώρα Λήξης του Διαγωνισμού, καμία συμμετοχή δεν θα γίνεται αποδεκτή και ως εκ τούτου δεν θα λαμβάνεται αυτοδικαίως υπ’ όψιν

3.3. Η Διοργανώτρια σε κάθε περίπτωση έχει δικαίωμα να τροποποιήσει, ανακαλέσει, παρατείνει ή συντμήσει τη διάρκεια διεξαγωγής του Διαγωνισμού κατά την απόλυτη διακριτική της ευχέρεια και κρίση, καθώς και να τροποποιεί ή μεταβάλλει τους Όρους αυτού (Διαγωνισμού) και τις ημερομηνίες συμμετοχής, των κληρώσεων ή/και να ματαιώσει τον Διαγωνισμό με ανάρτηση σχετικής ανακοίνωσης στην σελίδα της Διοργανώτριας στο Facebook, <https://www.facebook.com/AvinGreece/> ή/και στον ιστότοπο [www.avinoil.gr](http://www.avinoil.gr). Τυχόν τροποποίηση των παρόντων Όρων θα ισχύει από την ημερομηνία και ώρα ανάρτησης της τροποποίησης στην σελίδα της Διοργανώτριας στο Facebook, <https://www.facebook.com/AvinGreece/> ή/και στον ιστότοπο [www.avinoil.gr](http://www.avinoil.gr) .

4. Τρόπος Συμμετοχής στο Διαγωνισμό:

4.1. Για να συμμετάσχει ο/η ενδιαφερόμενος/η, κάτοχος κάρτας ή mobile application «AVIN Κερδίζω», στο Διαγωνισμό́ θα πρέπει να έχει προβεί σε αγορά (1) τεμαχίου οποιασδήποτε συσκευασίας Coca Cola, από τα πρατήρια της AVINOIL που διαθέτουν το πρόγραμμα «AVIN Κερδίζω».

4.2. Η αγορά (1) τεμαχίου οποιασδήποτε συσκευασίας Coca Cola, με χρήση του προγράμματος «AVIN Κερδίζω» από τα πρατήρια της AVINOIL που συμμετέχουν, συνιστά́ αυτοδικαίως δήλωση συμμετοχής και ενεργοποιεί́ τη συμμετοχή́ του Συμμετέχοντα στο Διαγωνισμό́ και υπό την προϋπόθεση της ταυτόχρονης ανεπιφύλακτης αποδοχής των όρων του Διαγωνισμού́, από́ τον Συμμετέχοντα.

4.3. Ρητά δηλώνεται ότι η Διοργανώτρια διατηρεί πάντα το δικαίωμα να απορρίψει συμμετοχές που παραβιάζουν τους παρόντες Όρους καθώς και να ακυρώσει εκ των υστέρων συμμετοχές που δεν ανταποκρίνονται στους παρόντες Όρους.

4.4. Δικαίωμα συμμετοχής στην κλήρωση για τα Δώρα έχουν μόνο οι έγκυρες συμμετοχές. Έγκυρη θεωρείται η συμμετοχή που (α) πληροί τις προϋποθέσεις όλων των σταδίων του Διαγωνισμού, όπως αυτά περιγράφονται στους παρόντες Όρους, (β) δεν αποτελεί, κατά την απόλυτη διακριτική ευχέρεια και κρίση της Διοργανώτριας, προϊόν παράνομης τεχνικής επιρροής από το Συμμετέχοντα στα συστήματα της Διοργανώτριας ή εν γένει απάτης ή αθέμιτης παρεμβολής του Συμμετέχοντα ή τρίτου, (γ) έχει υποβληθεί και έχει καταχωρηθεί στα συστήματα της Διοργανώτριας από την ημερομηνία και ώρα Έναρξης του Διαγωνισμού μέχρι την ημερομηνία και ώρα Λήξης του Διαγωνισμού, (δ) ο Συμμετέχων έχει συμπληρώσει όλα τα βήματα, σύμφωνα με τα ειδικότερα οριζόμενα στον όρο 4.1 ανωτέρω.

4.5. Η συμμετοχή στο Διαγωνισμό συνιστά ανεπιφύλακτη αποδοχή της απόλυτης εξουσίας της Διοργανώτριας να διενεργεί την κλήρωση και να εξάγει τους νικητές. Οι σχετικές αποφάσεις είναι οριστικές και δεν ανακαλούνται, ούτε αναθεωρούνται.

4.6. Κάθε έγκυρη συμμετοχή στο Διαγωνισμό καταχωρείται σε λίστα, αποκτώντας αυτοδίκαια και άνευ ετέρου μοναδικό αύξοντα αριθμό, με τον οποίο θα συμμετάσχουν στις ηλεκτρονικές κληρώσεις.

H κλήρωση θα πραγματοποιηθεί την 12/09/2025 στα κεντρικά γραφεία της Εταιρείας.

5. Δώρα:

5.1. Στο Διαγωνισμό ανακηρύσσονται συνολικά 31 νικητές οι οποίοι θα κερδίσουν έκαστος 1 από τα 31 δώρα, συγκεκριμένα 15 Διπλά εισιτήρια για τη συναυλία του Κωνσταντίνου Αργυρού στην Αθήνα, 8 Sneakers Coca Cola και 8 Jockey Coca Cola

5.2 Το Δώρο είναι προσωπικό και ο νικητής του Διαγωνισμού δεν έχει το δικαίωμα να ορίσει υποκατάστατο πρόσωπο για τη λήψη του ούτε και να ζητήσει την ανταλλαγή του με χρήματα ή άλλα αντικαταστατά πράγματα.

6. Τρόπος Ανάδειξης Νικητών Διαγωνισμού:

6.1. Οι νικητές των ανωτέρω Δώρων, θα αναδειχθούν βάσει ηλεκτρονικής κλήρωσης που θα πραγματοποιηθεί την άνωθεν ημερομηνία που έχει ορισθεί από την Διοργανώτρια, στα γραφεία της Διοργανώτριας και ώρα 16:00 μ.μ.

6.2. Τα ονοματεπώνυμα των νικητών θα ανακοινωθούν στον ιστότοπο της Διοργανώτριας [www.avinoil.gr](http://www.avinoil.gr) ή/και στην σελίδα της Διοργανώτριας στο Facebook, <https://www.facebook.com/AvinGreece/>.

6.3. Οι κάρτες οι οποίες δεν είναι ταυτοποιημένες με το ονοματεπώνυμο του κατόχου της κάρτας καθώς και με τον αριθμό κινητού τηλεφώνου του, θα εξαιρούνται από την κλήρωση και δεν θα έχουν δικαίωμα συμμετοχής στον διαγωνισμό

7. Ευθύνη Διοργανώτριας

7.1. Τα Δώρα που θα διατεθούν σύμφωνα με τους παρόντες Όρους παρέχονται με αιτία το Διαγωνισμό και στην κατάσταση στην οποία αυτά έχουν και ευρίσκονται, αποκλειομένης της εφαρμογής των διατάξεων περί ευθύνης του πωλητή ή άλλων διατάξεων που θεμελιώνουν ευθύνη αναφορικά με πραγματικά ελαττώματα, συμφωνημένες ιδιότητες κλπ, έναντι της Διοργανώτριας ή της Διαφημιστικής.

7.2. Στο βαθμό που αποκλεισμός της ευθύνης επιτρέπεται από το νόμο, η Διοργανώτρια και οι τυχόν συνδεδεμένες με αυτήν εταιρείες, οι υπάλληλοι και τα στελέχη τους δεν ευθύνονται για τυχόν άμεσες ή έμμεσες, θετικές ή αποθετικές ζημίες, ηθική βλάβη, δαπάνες και έξοδα που μπορεί να προκύψουν από τυχόν διακοπή, δυσλειτουργία ή καθυστέρηση ή οποιαδήποτε άλλη αιτία σχετική με το Διαγωνισμό ή/και με τα Δώρα και τη χρήση τους, και δεν υπέχουν ουδεμία ευθύνη, ποινική ή αστική προς οποιονδήποτε νικητή ή τρίτο, για οποιοδήποτε ατύχημα ήθελε συμβεί και/ή ζημία και/ή βλάβη, σωματική ή υλική, ήθελε προκληθεί σε αυτούς σχετιζόμενη άμεσα ή έμμεσα με τα Δώρα.

7.3. Ακόμη, η Διοργανώτρια δε φέρει καμία ευθύνη όταν, για λόγους αναγόμενους σε περιστατικό που συνιστά ανωτέρα βία, δεν είναι σε θέση να ανταποκριθεί στις υποχρεώσεις της, που απορρέουν από τους παρόντες Όρους.

7.4. Οι Συμμετέχοντες στο Διαγωνισμό συμφωνούν ότι πρέπει να αξιολογούν το περιεχόμενο αυτού και είναι αποκλειστικά υπεύθυνοι για τις ενέργειές τους που στηρίζονται στη συμμετοχή τους στο Διαγωνισμό, συμπεριλαμβανομένης οποιασδήποτε απόφασής τους να βασιστούν στην ορθότητα, την πληρότητα ή/ και την εγκυρότητα του περιεχομένου των παρόντων Όρων Συμμετοχής.

7.5. Μετά την λήξη του Διαγωνισμού και της παράδοσης του Δώρου κατά τα προαναφερόμενα, κάθε υποχρέωση της Διοργανώτριας παύει να υφίσταται.

7.6. Τα δώρα σε καμία περίπτωση δεν μεταβιβάζονται ούτε ανταλλάσσονται με χρήματα ή άλλη παροχή.

8. Εμπορικά Σήματα - Πνευματική Ιδιοκτησία

8.1. Οι Συμμετέχοντες δεν έχουν ούτε αποκτούν κανένα απολύτως δικαίωμα στα σήματα, ονόματα, ενδείξεις, εμβλήματα και λοιπά διακριτικά της Διοργανώτριας. Απαγορεύεται οποιαδήποτε τροποποίηση, δημοσίευση, μετάδοση, μεταβίβαση, αναπαραγωγή, διανομή, παρουσίαση, σύνδεση, φόρτωση (download) ή με άλλον τρόπο εκμετάλλευση, εν όλω ή εν μέρει, του περιεχομένου του Διαγωνισμού με οποιονδήποτε τρόπο ή μέσο για εμπορικούς ή άλλους

σκοπούς, χωρίς την προηγούμενη έγγραφη άδεια της Διοργανώτριας.

8.2. Η Διοργανώτρια δεν φέρει καμία ευθύνη για τα στοιχεία που συμπληρώνει ο εκάστοτε Συμμετέχων.

8.3.Οι Συμμετέχοντες οφείλουν να ενεργούν νόμιμα και μέσα στα πλαίσια των παρόντων όρων και των χρηστών και συναλλακτικών ηθών.

9. Λοιποί όροι

9.1. Η συμμετοχή στον Διαγωνισμό προϋποθέτει ανεπιφύλακτη αποδοχή του συνόλου των παρόντων Όρων, ως τροποποιημένοι εκάστοτε ισχύουν, και συνεπάγεται τη συνακόλουθη παραίτηση από κάθε σχετική αξίωση εκ μέρους κάθε και όλων των Συμμετεχόντων οποιασδήποτε φύσης έναντι της Διοργανώτριας.

10. Η Διοργανώτρια σας ενημερώνει ότι η ίδια ως Υπεύθυνος Επεξεργασίας ή/και η Διαφημιστική κατ’ εντολή και για λογαριασμό της Διοργανώτριας ως εκτελών την επεξεργασία θα επεξεργασθούν προσωπικά δεδομένα των Συμμετεχόντων στο Διαγωνισμό, κατά την έννοια του Γενικού Κανονισμού για την Προστασία Δεδομένων (Κανονισμός 2016/679) και της κείμενης νομοθεσίας (ν. 4624/2019), με αποκλειστικό σκοπό τη διεξαγωγή του Διαγωνισμού, την ανάδειξη των τυχερών νικητών και την απόδοση των Δώρων σε αυτούς. Εννοείται ότι μετά την απόδοση των Δώρων, οποιαδήποτε δεδομένα, προσωπικά ή μη των Συμμετεχόντων ή/και των τυχερών νικητών του Διαγωνισμού θα καταστρέφονται, το αργότερο εντός έξι (6) μηνών από την ολοκλήρωση του Διαγωνισμού. Σχετικά με τα Προσωπικά Δεδομένα των Συμμετεχόντων και των τυχερών νικητών και τα δικαιώματα που παρέχει η κείμενη νομοθεσία, οι Συμμετέχοντες μπορούν να επικοινωνήσουν με τη Διοργανώτρια στην ηλεκτρονική διεύθυνση dpo@moh.gr ειδικότερα δε μπορούν (i) να ζητήσουν πρόσβαση σε αυτά (ήτοι να μάθουν τι είδους δεδομένα διαθέτει η Διοργανώτρια για αυτούς και να λάβουν σχετικό αντίγραφο), (ii) να ζητήσουν την διόρθωσή τους (iii) να ζητήσουν τη διαγραφή των δεδομένων τους και (iv) να ενημερωθούν σχετικά με την επεξεργασία των Προσωπικών Δεδομένων τους, επικοινωνώντας με αυτήν. Οι Συμμετέχοντες και οι τυχεροί νικητές διατηρούν το δικαίωμα να προσφύγουν στην Αρχή Προστασίας Δεδομένων Προσωπικού Χαρακτήρα. Για την αρμοδιότητα της Αρχής και τον τρόπο υποβολής καταγγελίας, οι ενδιαφερόμενοι μπορούν να επισκεφθούν την ιστοσελίδα της (www.dpa.gr - Τα δικαιώματά μου - Υποβολή καταγγελίας), όπου υπάρχουν αναλυτικές πληροφορίες.

11. Οι παρόντες όροι διέπονται από το Ελληνικό Δίκαιο. Κάθε διαφορά σχετική με το Διαγωνισμό, που ενδέχεται να προκύψει στο μέλλον, υποβάλλεται στην αποκλειστική αρμοδιότητα των Δικαστηρίων των Αθηνών.